**Psalmistul**

*Alexandru Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lângă crucea de lemn, în genunchi,

ridică ochii blânzi spre cer,

mângâie soarele cu privirea lui,

buzele sunt sub razele soarelui,

eterul îl îmbrăţişează

un tainic sunet se aude în văzduh...

Este glasul mai dulce ca o harpă,

este sunetul oştirii cereşti,

cântă împreună cu îngerii.

Însuşi Rafail îl ţine de mână,

fila de pergament îi scapă jos,

este sărată şi transparentă.

Păcatele multe îi năpădesc gândul,

îl macină ca o moară de fier,

diavoli îl pălmuiesc dar el

se luptă şi strigă Doamne miluieşte-mă.

Psalmul ultimului păcătuit,

lumea surdă trece pe lângă el,

maşini, zgomot, muzică, vorbe de ocară,

el plânge şi rupe lumea cu slova sa.

Îngeri negri joacă pe oameni,

îi zdrobesc cu venin şi vorbe ca fumul,

el tămâie cu vorbele omenirea.

Unul se opreşte, îl face nebun,

altul îl plesneşte mulţi îl scuipă,

în spate o sabie îl apasă,

este de foc şi lumină,

lângă el un văl mare alb îl acoperă...

Maica Sfântă îl înveleşte

să nu-i fie frig, el bucuros plânge

cu lacrimi dulci de suferinţă.

Urlet de furie se aude lângă el,

este dezamăgirea marelui vrăjmaş

biciuit de vorbele sale,

iar lumea oarbă trece pe lângă el...

Lacrimile sale spală păcate şi suferinţe

dar lumea le şterge cu furie,

murdărindu-se cu pasiune din nou...

nu mai are lacrimi, ochii ca două găuri

sunt plini de miros de sfinte moaşte.

Oasele i se micşorează, pielea se stafideşte

în jurul său miroase a tămâie, a mir,

smirna îi curge printre degete...

pucioasă şi foc e mai departe

în ele se mistuie oameni,

case, maşini, oraşe, ţări,

un ultim suspin se aude

în acest vacarm

un psalm apocaliptic,

un ultim răgaz de mântuire

apoi.... cenuşă şi moarte.